Michelle Carter og Conrad Roy blev forelskede i 2012.
De boede en time fra hinanden og mødtes kun fem gange.
Men de sendte tusinder af sms'er på to år. Dette er deres historie.
12. JULI 2014 MATTAPOISETT I MASSACHUSETTS
Conrad Roy: Jeg elsker dig så højt.
Michelle Carter: Jeg vil elske dig for evigt.
Conrad: Det gør så ondt lige nu. Det er ulideligt.
Michelle: Så tror jeg, tiden er inde.
Michelle: Det er fint at være bange, og det er normalt.
Michelle: Du gør dig jo klar til at dø.
Retssagen mod en kvinde -
- der er tiltalt for at opfordre til selvmord via sms, er nu begyndt.
Michelle Carter er tiltalt for manddrab for at fastslå -
- om hendes sms'er var i strid med loven -
- og om hun bør drages til ansvar for kærestens selvmord.
"Hans død var min skyld. Jeg kunne have standset ham."
"Vi talte i telefon, og han steg ud af bilen, fordi det virkede."
"Han blev bange, og jeg bad ham fandeme om at sætte sig ind igen."
Tiltaltes egne ord.
17-årige Michelle Carter plagede og udskældte i ugevis -
- sin deprimerede 18-årige kæreste, Conrad Roy, til han begik selvmord.
Og den 12. juli 2014 -
- mens hans bil fyldtes med kulilte, blev han bange. Han steg ud.
Det var tiltalte, der over telefonen beordrede ham ind i bilen igen.
Så lyttede hun i 20 minutter -
- mens han skreg af smerte, drog sit sidste suk og døde.
Hun assisterede, udtænkte, rådgav om og planlagde hans selvmord.
Hun argumenterede mod hans betænkeligheder.
Hun sagde, at døden ville gøre ham fri og lykkelig.
Hun pressede ham til at begå selvmord hurtigst muligt.
Hun brugte Conrad som en brik i sit syge spil om liv og død.
KAN MAN DRÆBE OVER SMS?
13. JULI 2014 Fairhaven i Massachusetts
818 til alle vogne.
Vi har en savnet 18-årig dreng, Conrad Roy.
Foretag kontrolbesøg, og giv Faihaven Politi besked.
Han noteres som savnet.
Det lignede ikke ham ikke at komme hjem.
Så den morgen vidste jeg, at der var noget galt.
Jeg mærkede et sus i kroppen, som jeg aldrig har oplevet før.
Jeg følte, at han bare gik igennem mig.
Det har jeg aldrig oplevet før. Det var en hårrejsende følelse.
Han kører i en sort Ford 250 dieselpickup -
- som ifølge moderen står i farfarens navn.
Øjeblik. Jeg leder. Den er her et sted.
Vi sad på verandaen.
En ven af familien... ringede til min far og sagde -
- der var spærret af om hans bil ved Fairhaven Kmart.
Vi hoppede ind i bilen og kørte derhen.
Send reddere og efterforskningsleder om bag Kmart.
Vi har en afdød bag rattet.
Vi ankom ved Kmart og så bilen og afspærringstapen.
Han standsede og sagde: "Jeg kan ikke."
Conrad senior kørte tilbage og hen ved siden af Co.
Og så sagde han bare: "Han er væk, Co. Han er død."
Co brød bare sammen, og vi var begge...
Vi tænkte bare: "Han er død. Han gjorde det."
Det var skrækkeligt.
Jeg græd bare i dagevis.
- Tog du hen til Kmart? - Nej.
Jeg tror, at hvis jeg havde set ham, set hans lig -
- var jeg ikke kommet derfra igen.
Jeg er...
SCOTT GORDON OG GLENN CUDMORE Kriminalbetjente i Fairhaven
I sager med uventede dødsfald -
- tjekker vi, om der i logbøgerne er noget, der bør følges op på.
Jeg fandt rapporterne om Conrad Roys død.
Det undrede os alle, at en 18-årig havde begået selvmord.
Conrad efterlod en dagbog med selvmordsbreve til sin familie.
Alle lever via deres mobil nu til dags.
Da man fandt Conrad, var hans mobil løbet tør for strøm.
Så vi drøftede, om vi bør tage den med.
Men folkene, der var på sagen den dag, valgte at tage den.
Da havde man ingen grund til at tilgå mobilen -
- ud over at søge svar på, hvorfor en 18-årig begik selvmord.
Ingen vidste, hvad der rent faktisk var sket.
Jeg tilgik mobilen og gik ind i sms'er -
- og der var én tråd åben.
Der stod "Michelle Carter". Jeg vidste ikke, om det var relevant.
Men da jeg åbnede korrespondancen -
- gik det hurtigt op for mig, at sms'erne var foruroligende.
Michelle: Gør du det nu?
Conrad: Jeg ved bare ikke, hvordan jeg skal smutte.
Michelle: Sig, du tager i supermarkedet eller noget.
Glenn sad over for mig, og så sagde jeg: "Se lige det her."
Vi læste videre og tænkte så -
- at vi måtte fortælle anklagemyndigheden om det her.
Michelle: Du tænker for meget over det.
Hun opfordrede ham konstant til at begå selvmord.
Michelle: Bare gør det.
Hun forlangte nærmest, at han begik selvmord.
Det var en frygtelig tanke, at nogen kunne presse en anden -
- til at begå selvmord, særligt en så ung.
Michelle: Gør du det nu?
Da var det vigtigste at finde ud af, hvem Michelle Carter var.
Politiet tager til Wrentham for at forhøre Michelle på skolen.
Klokken er 17.51 den 2. oktober.
Vi taler med Michelle Carter på hendes skole.
Michelle, vi efterforsker Conrads uheldige død.
Havde du kontakt med ham i dagene op til hans død?
Havde du kontakt med ham den dag?
- Det tror jeg. - Jaså.
Sagde han, at han ville gøre noget i den stil?
Han havde talt om det i et stykke tid.
Og han sagde...
...at ingen kunne hjælpe ham.
Jeg talte i telefon med ham aftenen før, altså den 12.
Vi talte, og så røg forbindelsen.
Men jeg tænkte ikke videre over det.
Jeg vidste ikke, hvad jeg skulle gøre -
- for jeg havde på fornemmelsen, at det ville ske.
- Hvad ville? - Altså det, der skete.
Okay.
- Er det der din mobil? - Ja, den er lidt ødelagt.
- Er den? - Altså skærmen...
- Er der adgangskode på? - Ja.
Kender du koden?
Hun indtaster koden for betjentene.
Værsgo.
Vi har en ransagningskendelse på din mobil, så vi tager den med.
- Vent, tager I min mobil? - Ja.
- Får jeg den tilbage? - På et tidspunkt, ja.
Delstatspolitiet i Massachusetts henter indholdet af Michelles mobil.
Vi hentede omkring 60.000 filer ned fra hendes mobil.
Der var billeder, mobilsvarbeskeder, opkaldslister -
- sms'er og Facebook-chatsamtaler.
Vi tog en kopi hver og tog hjem og læste cirka 1000 sms'er hver.
Dagen efter kom vi på arbejde, kiggede på hinanden -
- og jeg ved ikke, hvem der sagde det først -
- men havde det ikke været for hende, havde han levet i dag.
Da indså vi, at her var tale om noget kriminelt.
Der udarbejdes et anklageskrift, der lyder på uagtsomt manddrab.
...dræbte uretmæssigt Conrad Roy III ved uforsvarlig, skødesløs adfærd...
...kan straffes med fængsel...
Michelle anholdes og løslades mod kaution næste dag.
Retten er sat. Tag plads, og vær venligst stille.
Da hun blev anholdt, og sms'erne kom frem -
- var vi i chok. Det var bare så afskyeligt.
"Hvornår gør du det? Hold op med at ignorere spørgsmålet."
"????"
"Hold op med at udskyde det. Gør du det i nat?"
Hun beder ham igen og igen, Høje Ret, om at gøre det.
Det var samme følelse, som da vi hørte om hans død.
Det var en ud af kroppen-oplevelse. "Det kan ikke passe."
"Drømmer jeg? Det er som at læse en roman. Det sker da ikke for os."
Jo mere vi læste, desto mere tænkte vi: "Det er da løgn."
Vi ville flå hende. Vi var så vrede.
Carter sendte utallige sms'er -
- der opfordrede ham til selvmord helt til det sidste.
Carter opfordrede og vejledte endda Roy.
Det fik stor opmærksomhed.
"Gør det nu bare. Gør det, skat. Hvorfor har du ikke gjort det?"
Hvad er det for en grimasse, hun laver?
Gå lige tilbage, Liz.
Okay, stands lige alt.
Politiet siger, at på et tidspunkt før sin død, blev Roy bange.
Han steg ud og ringede til Carter... der bad ham sætte sig ind igen.
Carter "bad ham fandme om at sætte sig ind igen."
13. JUNI 2014 En måned før Conrads død
Hej, jeg hedder Conrad Roy, og jeg vil tale om socialfobi.
For mig føles det, som om socialfobien overtager mit liv.
Som om alt ikke handler om mig.
Nu vil jeg prøve at gøre visse ting for at styre den.
Det første, jeg vil gøre, er -
- at være mere proaktiv i sociale sammenhænge.
Jeg vil bidrage til samtaler, så godt jeg nu kan.
Og jeg vil tro mere på mig selv og min evne -
- til at dele ud af min viden.
For jeg synes, jeg er en intelligent mand.
Jeg er 18 år gammel.
Og jeg lider stadig af socialfobi og depression.
Det kontrollerer mig.
Mange siger, at jeg er ret så privilegeret.
At jeg burde være glad. At jeg skal være glad.
Nej, man skal ikke være glad.
Der er mennesker, der elsker mig. Min mor er fantastisk.
Min far er fantastisk for det meste.
Men jeg er stadig deprimeret.
Jeg føler, at jeg anderledes skruet sammen end alle andre.
Som om der er noget galt med mig.
Serotoninen i mit hoved er væk.
Man erstatter det med dopamin eller noget andet receptpligtigt.
Men hvis jeg bliver ved med at tale, skal det nok blive bedre.
Vi elsker Conrad. Ja, vi gør.
Vi elsker Conrad, til vi dør.
Når du ej er her, er sorgen stor.
Conrad, du i vore hjerter bor.
Min søn var min førstefødte, og vi opkaldt...
Jeg sagde: "Han ligner mig." Endnu en Conrad.
Og så da Co, min søn, fik sin første søn -
- sagde han: "Han ligner mig." Så ham døbte vi også Conrad.
Da de tog fra hospitalet med C3...
...tog de ham med hen på værftet. Jeg var ved at pakke sammen.
Og da han var tre dage gammel, sad han i min hånd -
- mens vi guidede et tankskib ind til New Bedford.
Vi har billeder af den lille pjevs, der var med.
Han anede ikke, hvad han lavede eller hvordan, men han var med.
Og det er... Jeg har gode minder fra den tid.
Nogle rigtig skønne minder... Undskyld.
Vores familie tilbringer arbejdstid og fritid til vands.
Som barn elskede han at være på sejlbåde og lystbåde.
Da han blev ældre, kom han med ud til bjærgninger.
Og på tredje studieår arbejdede han for mig på fuld tid.
Det var vel aldrig det samme efter skilsmissen.
Det var lidt... Det var noget nyt for os alle.
Alle børn har det svært med skilsmisse.
De vil jo altid have, at deres forældre bliver sammen.
Det var, da han gik i high school, og skolen var lige begyndt igen.
Vi opdagede, at han fik dårligere karakterer -
- og han sagde, han havde svært ved at fokusere.
Han sagde, hans tanker kørte rundt, og at han havde hukommelsestab.
Vi opsøgte alverdens læger og psykologer -
- for at prøve at finde ud af, hvad der var galt.
Hvis mine børn er glade, er jeg glad.
Så det faktum, at min søn ikke var...
...knækkede min sjæl i en periode.
Det, jeg gør, er -
- er se så negativt på mig selv.
Jeg ser mig selv som en ubetydelig, lille partikel på denne jord.
Jeg dur ikke. Afskum. Jeg får aldrig succes.
Det var enormt hårdt at se ham gennemleve det.
Han vidste for eksempel ikke, hvor han kunne sætte sig i skolen.
Det er hjerteskærende som far.
Nogle af de andre mobbede ham, I ved.
Hør her.
Jeg må fjerne spindelvævet.
Drej tandhjulene. Tandhjulene må i gang.
Få gang i de tandhjul... Det er det, jeg skal.
Jeg ville ønske, jeg havde bemærket mere.
Gid jeg havde set faresignalerne den uge, den dag.
Havde jeg vidst, at han tænkte og havde det sådan -
- så havde jeg nok lænket ham fast i min bil -
- og kørt ham på hospitalet.
Men han... Jeg troede, han havde det godt.
Han lod til at være på rette spor.
Det virkede, som om alt gik bedre.
Han fik sit duelighedsbevis -
- og han virkede ivrig efter at lære om branchen.
Han kom ind i stuen og viste mig sit duelighedsbevis.
Og jeg tænkte: "Tager du pis på mig, Co?"
Jeg er sjældent mundlam, men jeg sagde: "Tager du pis på mig?"
"Har du allerede fået det?" Og han sagde: "Ja, se selv."
Det var bare få uger før hans død.
Hvad forårsagede Conrads død?
Jeg vil sige Michelle Carter.
Michelle: Drik blegemiddel.
Michelle: Hvorfor ikke bare drikke blegemiddel?
Michelle: Hæng dig, hop ud fra en bygning, dolk dig selv. Du vælger.
De mødte hinanden i Florida, da vi besøgte min grandtante.
Hun har et hus dernede, sådan et landsted.
Og det har Michelles bedsteforældre også.
Og de var venner.
Så i vinterferien tog Michelles familie og min familie -
- og selvfølgelig også Conrad, allesammen derned.
Min grandtante introducerede Michelle og Conrad.
Og de tog vist på en cykeltur sammen.
Michelle: Da faldt jeg for dig.
Conrad: Ha, ha, så hurtigt?
Michelle: Du spurgte, om jeg havde en fyr, så du kunne jo lide mig.
Michelle: Kan du huske cykelturen og strandturen?
Conrad: Jeg husker begge dele, lol.
Jeg vil kalde forholdet mellem Michelle Carter og Conrad Roy -
- en gennemført moderne romance.
Det foregik nærmest udelukkende online.
BILLEDER SENDT AF MICHELLE OG CONRAD
De mødte måske hinanden fem gange.
Derfor vidste jeg ikke, de var kærester. Jeg så hende aldrig.
Jeg så ham skrive sms'er til hende konstant.
Men jeg troede ikke, de havde et forhold som sådan.
De havde udvekslet mange tusinde beskeder.
De havde opbygget intimitet uden egentlig at ses.
De har et hemmeligt forhold, der smadrer deres mentale helbred.
MASSACHUSETTS' HØJESTERET BOSTON I MASSACHUSETTS
Michelle Carters advokater anfægter ikke beviserne og sms'erne.
Dog siger de, at selvom hendes adfærd er forkastelig -
- er den ifølge dem ikke kriminel, og hun kan derfor ikke tiltales -
- i forbindelse med kærestens selvmord.
Uanset om det er rigtigt, forkert, moralsk eller umoralsk -
- ved jeg med sikkerhed, at det ikke var kriminelt.
Ingen lov forbyder tilskyndelse til selvmord i Massachusetts.
Nu siger anklagemyndigheden -
- at selvom man ikke har gjort den adfærd strafbar ifølge loven -
- vil vi tiltale hende for manddrab.
Tanken om, at alene ens ord via sms og telefonopkald kan medføre -
- en tiltale for manddrab, skaber farlig præcedens.
Retten vil afgøre, om der er rimelig grund til tiltalen.
SJC, 12043, Massachusetts mod Michelle Carter.
- Godmorgen. - Godmorgen, mr. Curhan.
Vi hævder, at verbal opfordring til selvmord -
- uanset ihærdigheden, ikke udgør en forbrydelse i Massachusetts.
Så en person har en pistol og siger: "Jeg agter at begå selvmord."
Og De siger: "Fint, gør det endelig."
"Jeg ved nu ikke helt." "Kom så. Tryk på aftrækkeren."
Overskrider det en grænse, eller er det i orden?
Jeg mener ikke, en verbal opfordring er en forbrydelse.
Mener De, at nogen anmoder om et drab? Det sker jo hele tiden.
Nej, for i så fald er forbrydelsen jo drab.
Problemet er, at Massachusetts er en af 11 delstater -
- der ikke har lovgivning om den adfærd, opfordring til selvmord.
Men vi har en lov om uagtsomt manddrab -
- der nævner uforsvarlig og skødesløs adfærd med døden til følge.
Kan verbal adfærd siges at være uforsvarlig og skødesløs -
- hvis nogen ender med at dø?
Problemet er, at døden blev forårsaget af ofret selv.
Han fandt generatoren frem, kørte derud -
- placerede den i bilen, tændte den og satte sig ind.
Så jeg sidder i bilen og er ved at dø, og så stiger jeg ud.
Jeg ringer til min ven, der siger:
"Sæt dig ind igen. Begå selvmord."
Er det ikke nok? Er det bare ord?
Havde hun været til stede og sagt:
"Sæt dig ind igen, ellers smider jeg dig derind."
Eller var de på en bro, hvor hun sagde: "Hop, eller jeg skubber."
"Eller jeg skubber," ville være at overskride grænsen -
- med det er "Hop" ikke.
Uanset hvor ihærdig hun er, og hvor forkastelig adfærden er -
- hverken er eller var det kriminelt, og det kan vi ikke ændre på nu.
Medmindre der er flere spørgsmål, var det alt. Tak.
Jeg har 25 års erfaring. Jeg læser loven. Jeg forstår den.
Og sagen burde aldrig været blevet anlagt.
Det kan have hårrejsende betydning for ytringsfriheden -
- og om folk åbent kan drøfte og opfordre til selvmord -
- blandt deres nærmeste. Sagen vil danne præcedens.
Jeg er typisk ikke fortaler for at udvide straffelovens omfang.
Men ud fra de sms'er stod det klart -
- at hun forsøgte at udøve reel indflydelse på hans adfærd.
Konstant pres
Tvangskampagne
Undergrave hans viljestyrke
Virtuel tilstedeværelse
De sidste øjeblikke, hvor ofret udtrykte tvivl og steg ud -
- kan være afgørende for dommen i denne sag.
Jeg ville have svært ved at vurdere, om det psykiske pres -
- som Michelle Carter lod til at udøve og være en del af -
- kan have samme effekt som rent fysisk at assistere et selvmord.
Tiltalte siger, at uanset hvad kan ord ikke være dødsårsagen.
Hun var 65 kilometer væk og talte i mobil.
Han kunne blive uden for bilen eller lægge på.
Her var ingen tvang.
Vi er ikke overbevist.
Massachusetts' Højesteret opretholder tiltalen.
Michelle Carter vil komme for retten for uagtsomt manddrab.
5. JUNI 2017 Taunton i Massachusetts
Jeg hedder Jesse Barron, og jeg dækkede sagen for Esquire.
Jeg læste en artikel om sagen i South Coast Times i 2016 -
- og tog til et forberedende retsmøde i december.
Jeg vidste, jeg måtte skrive om sagen.
På retssagens første dag -
- ventede vi udenfor på at få pressekort.
Og alle medierne ventede på, at forestillingen gik i gang.
Og lige efter klokken ni, hviskede nogen: "Er det hende?"
Alle kiggede.
Michelle var iført en hvid jakke og høje hæle og gik hen imod os.
Og der var en sær følelse af, at hun var en form for kendis.
Hun var slank, lyshåret og solariebrun.
Det var, som om hun forventede at blive fotograferet.
Godmorgen. Bliv stående, mens De aflægger ed.
Løft højre hånd.
Sværger De på tro og love at sige sandheden her i dag?
- Ja. - Sæt Dem til rette.
Og tal venligst højt og tydeligt.
Sig venligst Deres fulde navn og alder.
Michelle Diana Carter, 20 år.
Forstår De, at De ifølge forfatningen har ret til -
- at lade en jury fastslå -
- om De er skyldig i denne forbrydelse -
- og at De frasiger Dem den ret ved at vidne nu?
- Ja. - Nuvel.
Har nogen lovet Dem noget eller truet dem på nogen måde -
- for at få Dem til at fraskrive Dem den ret?
Nej.
- Gør De det af fri vilje? - Ja.
- Mange tak. De kan træde ned. - Tak.
Michelles sag overlades til dommer Lawrence Moniz.
Det var en genial strategi.
Særligt at gøre det, lige før man skulle udvælge juryen.
Nævninge forstår typisk ikke loven, som de forstår deres følelser -
- og hvordan følelser tilknyttes de fakta, de præsenteres for.
Og nogle gange sejrer følelserne.
Dette er blevet et lovmæssigt spørgsmål.
Så dommer Moniz' dom er første skridt i en ny, foranderlig gren af loven.
Nu kan anklagerne vise dommeren og vigtigere endnu offentligheden -
- præcis hvad der skete her.
Anklageren indkalder sit første vidne.
Jeg vil vise et billede på skærmen.
- Hvem ses på billedet? - Conrad.
- Hvor gammel er Conrad her? - 18 år.
- Billedet er vores næste bevis. - Protest?
- Nej. - Ført til protokols.
- Ser De Michelle Carter her i dag? - Ja.
Kan De pege på hende og sige, hvad hun har på?
En rød trøje.
Før til protokols, at vidnet udpegede tiltalte.
Det føres til protokols.
Det er svært at se nogens ydre og så forstå deres indre.
Jeg troede, jeg var en rimelig god menneskekender.
Men efter det...
Jeg... Det er enormt svært for mig at forstå.
PLAINVILLE I MASSACHUSETTS
Michelle Carter var en forstadspige fra en by med 8000 indbyggere.
Hun var en dygtig elev. Hun var en høflig, sympatisk teenager -
- der respekterede voksne.
Så udadtil var det det rene amerikanske forstadsungdomsliv.
I vores lille samfund var hun kendt -
- for at være en sød, omsorgsfuld ung kvinde.
HUN GØR ALTID DIN DAG BEDRE
Hun var et usædvanligt barn -
- der af uransagelige årsager inderligt ønskede at hjælpe andre.
Men da jeg så læste alle de sms'er -
- så jeg en helt anden side af Michelle, jeg ikke kendte til.
Michelle: Hej, Camdyn. Jeg dater din bror igen. Ha, ha.
Michelle: Ved din mor, hvor han er?
Senere den aften fik De så beskeden fra Michelle Carter.
Ja.
- Nu spørger jeg til den 13. - Okay.
De modtog en besked, hvor der stod: "Har I fundet ham endnu?"
Og De svarede: "Nej."
Kort tid efter skrev Michelle Carter: "Tænk positivt. Hold mig opdateret."
Husker De det?
- Sagde hun, de var sammen den aften? - Nej.
- Sagde hun, de havde talt sammen? - Nej.
Husker De, at De den 14. juli fik en sms fra Michelle, der skrev:
"Hej, søde. Du kan altid tale med mig."
"Jeg vil hjælpe dig og din familie igennem denne svære tid."
"Må jeg komme i morgen?"
- Husker De det? - Ja.
- Havde hun været hjemme hos jer før? - Nej.
Jeg troede, hun virkelig holdt af ham.
Jeg sagde: "Det glæder mig virkelig, at min søn havde en som dig."
Jeg synes, hun var enormt sød, medfølende og kærlig.
Hvorfor skulle man nogensinde tro, at nogen tænker, som hun gør?
Michelle: Jeg glæder mig til at se jer.
Holder du tale ved begravelsen?
Michelle: Vil kisten være lukket?
Da De havde sagt, han blev kremeret, husker De så hendes svar?
"Det er nogle smukke steder at strø hans aske ud."
"Du vil nok ikke have det, men må jeg få lidt af asken?"
"Jeg forstår, hvis du siger nej."
- Husker De det? Var det sært? - Lidt.
- Bekymrede det Dem? - Lidt.
På et tidspunkt skrev hun: "Du og jeg gjorde vores bedste."
Jeg syntes, det lød alarmerende.
Undskyld mig, men hvad fanden snakkede hun om?
Havde jeg prøvet at redde ham? Jeg anede ikke, han havde det sådan.
Det er spøjst, for før han døde, sagde jeg:
"Conrad, din mor har været ung. Jeg ved, hvordan piger kan være."
"Hvis man er køn, kan man bare smile og blinke lidt -
- og så bliver nogle drenge helt konfuse."
Jeg sagde: "Men piger kan være meget manipulerende."
Og jeg havde aldrig forestillet mig, at min søn ville blive udnyttet -
- på den værst tænkelige måde.
Hvem gør sådan og hvorfor? Jeg mener, der er beviser på -
- at tiltalte var en pågående, opmærksomhedskrævende person.
Men hun havde ikke mange venner.
Piger, der kendte hende i high school, vil fortælle -
- at hun skrev til dem konstant for at blive en del af deres liv.
Men pigerne havde mange jern i ilden -
- og sås ikke med hende privat.
Så i juni 2014, da skoleåret var ved at være slut -
- måtte tiltalte fange deres opmærksomhed.
Samantha Boardman, Høje Ret.
- Mødte De Michelle Carter på skolen? - Ja.
Husker De hvordan?
Vi havde vist to fag sammen.
Jeg tror, jeg talte mest med hende i matematiktimerne.
- Har De flere vidner? - Olivia Mosolgo, tak.
- Var hun Deres nære ven? - Vi var nære holdkammerater.
Så De var holdkammerater, ikke venner?
Jeg støttede hende som ven, når hun havde det svært.
Men vi var ikke gode venner.
- Sås De i weekenderne? - Nej.
- Sagde hun, at hun savnede venner? - Ja.
- Skrev hun sms'er om det? - Ja.
- "Livy, jeg har ingen venner." - Okay.
- Husker De den sms? - Ja.
Lexie Eblan, tak.
Beskriv Deres relation til Michelle Carter.
Vi sås hovedsageligt på skolen.
Vi talte for det meste på skolen. Mere var der ikke i det.
I de første par skoleår sås De så med Michelle Carter uden for skolen?
- Altså uden for klasseværelserne? - Det tror jeg ikke.
Spurgte Michelle Carter i løbet af tredje studieår, om De ville ses?
Nok et par gange om ugen.
Hvad svarede De typisk?
At jeg arbejdede eller havde andre planer.
Lexie Eblan: Nej, jeg har gæster.
Sidst på skoleåret talte De og Michelle så om at ses i ferien?
Michelle spurgte måske, men vi aftalte vist ikke noget.
Havde De tænkt Dem at se hende i løbet af sommeren?
Ikke rigtig.
10. JULI 2014 To dage før Conrads død
Michelle: Han er væk. De ved ikke, hvor han er.
Sam Boardman: Conrad?
Michelle: Ja.
Michelle: Jeg skrev til hans mor, fordi jeg var bekymret.
Han skriver altid om morgen, men ikke i dag.
Og han holdt op med at svare i går.
Sam: Han havde sagt noget, hvis det var. Bare rolig.
Hun vidste, det gav opmærksomhed, for hun afprøvede det.
Den 10. juli, to dage før Conrads selvmord -
- testede hun sin plan og skrev til flere, at Conrad var savnet.
Imens skrev og talte hun med Conrad og bad ham hente generatoren.
Michelle: Køber du den?
Conrad: Det tror jeg.
Michelle: Okay. Hvornår?
Pigerne svarede straks bekymret og spurgte -
- om politiet var blevet kontaktet, og igen løj tiltalte.
Michelle: De har ikke fundet ham.
Hun fortalte også sine venner, at hun var årsagen til hans selvmord.
Michelle: Jeg skulle redde ham. Jeg fejlede.
De tilbyder trøst og siger, det ikke er hendes skyld.
Sam: Han havde problemer, du ikke kunne løse.
Nu får hun opmærksomhed fra dem.
Så hun må få det til at ske. Han må begå selvmord -
- så hun kan få opmærksomhed og ikke bliver afsløret som løgner.
Hun må være den sørgende kæreste for at få sympatien og opmærksomheden -
- hun mener at fortjene.
Michelle: Han har lige ringet. Jeg kunne høre en motor.
Jeg hørte nogen stønne af smerte.
Han ville ikke svare, når jeg sagde hans navn.
Jeg blev i røret i 20 minutter og hørte kun det.
Michelle: Jeg tror, han lige har begået selvmord.
Næste dag, den 13. juli 2014, får De da en besked fra Michelle?
- Ja. - Hvad spørger hun om?
"Kan vi ses i aften, så jeg kan tænke på noget andet?"
Så den 12. skriver hun, at Conrad har begået selvmord.
Ja.
- Og næste dag vil hun ses. - Ja.
For evigt i vores hjerter
I dagene efter Conrads død søgte hun opmærksomhed og sympati.
Hun skrev ofte på Facebook om sit savn.
Folk skrev, trøstede og kom på besøg, og pludselig var hun vigtig.
Michelle: Han er død. Han begik selvmord.
- Hvad gjorde De, da De hørte det? - Tog hjem til hende.
Var det noget, De normalt gjorde?
Ja, for en ven, der...
Nej, ville De gøre det for Michelle Carter?
- Altså besøge hende. - Nej.
Hvorfor valgte De at tage derhjem den dag?
Fordi jeg selv ville have selskab i den situation.
- Følte De, hun havde brug for Dem? - Ja.
- Så De andre trøste hende? - Ja.
- Flere end normalt? - Ja.
- Hørte De om Homers for Conrad? - Ja.
- Hvorfra? - Facebook. Hun sagde det også.
Husker De denne besked? Læs den venligst.
"Hej, jeg har lagt Homers for Conrad på Facebook. Jeg er berømt. Se."
- Kiggede De? - Ja.
Det var en turnering, Michelle arrangerede til ære for Conrad.
Den skulle samle penge ind til sindslidende.
Det undrede mig, at turneringen var i Plainville og ikke Mattapoisett.
Hvorfor?
Conrads familie og venner er derfra.
Tom Gammell: Hvorfor foregår den i Plainville?
Michelle: Der bor jeg. Ha, ha.
Sagde De, den burde holdes i Mattapoisett, hvor familien bor?
Tom: Men alle, der kender Conrad, er fra Mattapoisett.
Michelle: Ja, men det var svært at arrangere den i en by -
- jeg ikke kendte.
- Hvordan reagerede hun på forslaget? - Hun ville ikke rykke den.
Michelle: Det kan ikke ændres. Beklager, men det bliver her.
Da jeg blev ved med at spørge, understregede hun -
- at hun fik æren for alt det her, hvilket var fint med mig.
Michelle: Du prøver vel ikke at stjæle æren?
- Og efter dette, hvad gjorde De så? - Jeg deltog i turneringen.
VELKOMMEN HOMERS FOR CONRAD
- Poserede miss Carter på billeder? - Ja.
Er dette et retvisende billede af Deres hold efter sejren?
- Og ses miss Carter i midten? - Ja.
Hvordan vil De beskrive miss Carters adfærd den dag?
Hun virkede rigtig glad.
- Så De andre unge damer den dag? - Ja.
Unge damer fra skolen, Dem selv og miss Carter, ikke?
- Jo. - Tak.
Var nogle af dem hendes venner?
De fleste var hendes venner og familie.
Hun begynder at få den opmærksomhed, hun har higet efter.
Den sørgende kæreste.
Tre år efter Conrads selvmord viser anklagerne os, hvor det skete.
De siger, at knægten tog sit eget liv lige her. Det er så tragisk.
Jeg har aldrig mødt pigen, men jeg har set billeder.
Jeg husker hendes ansigtsudtryk.
Når jeg ser det, tænker jeg:
"Din lille møgunge. Hvordan kunne du gøre det mod et menneske?"
"Din 90210-skiderik."
Var jeg nævning, havde jeg sagt: "Ja, værsgo."
"Dine forældre vil ikke savne dig de næste 30 år."
"Vi ses! Farvel!" Jeg siger jer... I mine øjne er hun ond.
Det er ondskab, og hvor kommer ondskaben fra? Jeg ved det ikke.
Nærmest med det samme fremsatte man en narrativ, der hang ved.
Den hang ved blandt borgerne, i byen, i medierne.
Det var historien om en kold kælling, der dræbte for at blive populær.
Den blev populær, fordi den indebærer to forestillinger om teenagepiger.
Den ene er, at de er kontrollerende.
At de har skjulte kræfter, som mænd ikke har, og som de kan bruge.
Den anden er, at de er skøre, lever for opmærksomhed -
- vil være populære og er indholdsløse.
At sige, Michelle var en manipulerende isdronning -
- der dræbte for at blive populær -
- var den perfekte kombi af alt det, folk hader ved teenagepiger,
Hun burde begå selvmord
Der var nærmest universel foragt for Michelle Carter.
Hun blev fremstillet som en ung sort enke, en sociopat -
- og et monster. Hun blev kaldt verdens værste person.
Alle var chokerede og vrede over, at nogen kunne gøre det -
- mod den søde unge Conrad Roy.
Den onde kost skal dø.
Der er ingen tvivl om, at det, Michelle gjorde, var uhyggeligt.
Men narrativen om, at hun gjorde det på en satanisk, manipulerende måde -
- kom mere fra os end fra hende.
Det er en amerikansk fabel.
Mænd er hunderædde for kvinder.
Det tumler vi alle med.
Der har længe været hekse i vores kultur.
Og hvem er heksene?
Hekse var ofte stærke, kærlige kvinder -
- der behandlede andre. Sindslidende, syge mennesker.
Og vi har bagvasket kvinder i mange roller i tidernes løb.
Der er i mange mænd en frygt for -
- at kvinder kan kontrollere dem.
Der er visse historier, der sælger aviser og tv-serier -
- som medierne hægter sig fast på og prøver at forvandle til noget.
Vi har at gøre med en ung pige, en smuk pige -
- og det blev fremstillet som noget, det virkelig ikke var.
De prøvede at stille Michelle i et dårligt lys -
- for at fastslå et motiv.
For sagen her er så unik, at man må fordreje faktaene -
- man må fordreje loven, så det hele passer på deres historie.
Han led af depression. Det vidste hun. Han var et let offer.
Det handlede om at få opmærksomhed, fordi hendes kæreste var død.
Hvordan begriber man den umenneskelighed?
Jeg tror, nogle er født uden sjæl, uden samvittighed.
Du godeste. Det er skrækkeligt.
Nyd paraden deroppefra, Conrad. Jeg ved, du ville ønske, du var der.
Michelle: Mit bedste er aldrig godt nok.
Michelle: Helt nede i kulkælderen.
Michelle: Jeg fortryder så mange ting.
Michelle havde alvorlige psykiske problemer det meste af sin ungdom.
Hun havde en slem spiseforstyrrelse. Hun var utroligt ensom.
Du er smuk
Spiseforstyrrelsen gjorde ved hende -
- som den gør mod alle unge piger, der lider af den slags.
Man føler sig spøjs og underlig, og man får lyst til at isolere sig.
Jeg er som batterier sjældent inkluderet.
Man isolerer sig fra sine forældre. Man skjuler sin spiseforstyrrelse.
Og senere begynder hun at skære i sig selv.
Og cutting isolerer dem yderligere fra de voksne.
De må skjule det for lægerne og forældrene.
Og hun skriver i timevis med unger, der også har isoleret sig -
- om cutting, spiseforstyrrelser og selvmord.
Michelle: Jeg er ved at få et sammenbrud.
Sam: Hvad er der galt?
Sam: Michelle!
Michelle: Jeg ved ikke, hvad jeg føler.
Sam: Har du gjort skade på dig selv? Du kan tale med mig.
Michelle: Det gik fint, men efter aftensmaden gik det galt.
Angsten er overvældende.
Jeg er så fandens dum. Den kniv skal bare ud af huset.
- Har du været længe om at svare? - Ja.
- Reagerede tiltalte på det? - Ja.
Hvordan reagerede hun, hvis du var længe om at svare?
Hun blev ofte ved med at skrive, indtil jeg svarede.
Hvordan ville du beskrive den almene længde af hendes beskeder?
Meget lange.
"Jeg har skolekammerater, der siger, de elsker mig."
"Men det betyder intet, når ingen vil ses med mig."
"Ingen ringer eller skriver. Jeg må altid gøre det."
"Så når nogen endelig taler med mig og vil ses -
- gør det mig så glad, og jeg føler, at jeg er noget værd."
"Det gjorde du. Du fik mig til at føle mig vigtig."
"Når jeg tænker på high school, er jeg stolt af at kunne sige -
- at jeg fik chancen for at være venner med Sam Boardman."
"Jeg skræmmer folk væk ved at skrive for tit eller tale for meget."
"Det sker hver gang, og så ligger jeg og tuder om aftenen -
- fordi jeg ingen har. Ingen venner, knap en familie."
"De kan ikke engang lide mig halvdelen af tiden."
Michelle: Lexie, du må ikke hade mig nu.
Lexie: Hvorfor så dramatisk? Jeg hader dig ikke.
Det rager mig, hvad du sagde.
Michelle: Men vi taler aldrig sammen. Du er altid strid ved mig.
Lexie: Hvad kan jeg sige?
Der er ingen tvivl om, at Michelle altid forlanger folks kærlighed.
Hun vil altid ses, men ses tilsyneladende sjældent med nogen.
Michelle: Er vi venner?
Lexie: Ja.
Hendes venner kunne ikke gengælde hendes desperate følelser.
Hendes behov er et hul, ingen kan fylde op.
Michelle: Undskyld, Lexie. Jeg lader være med at irritere dig.
Husk, at dette ikke er usædvanligt blandt unge piger.
Olivia Mosolgo: Hun inviterede fremmede, men ikke dig. Den kost.
Piger i high school... er nådesløse over for hinanden.
Olivia: Har man tre gode venner efter high school, er man heldig.
Michelle Diana Carter.
Det var i landsdækkende tv.
Michelle blev fremstillet som skurken.
Hendes venner, der vidnede, vendte hende ryggen.
De fremlagde en fordrejet virkelighed.
Der var fokus på Michelle i stedet for på Conrad.
Ville han virkelig dø?
Så man undgik de grundlæggende årsager til Conrads selvmord.
Da anklagemyndigheden afslutter deres bevisførelse -
- fremsætter forsvaret en begæring om principiel frifindelse.
Høje Ret, denne sag drejer sig om selvmord, ikke drab.
Der er utilstrækkelige beviser for enhver saglig efterforsker -
- til at sige, Conrad Roy ikke ville have begået selvmord -
- den 12. eller 13. juli 2014, hvis ikke for Michelle Carter.
Delstaten fremlægger sagen, som om den handler om Michelle Carter.
Der er så mange beviser, der vedrører Conrad Roy -
- og hans beslutninger og hans valg.
Jeg begriber ikke, at jeg var så glad -
- da jeg var yngre.
Og jeg er blevet til et monster de sidste par år -
- på grund af min depression.
Mine tanker kører rundt... Selvmordstanker.
Gennemgå hans Google-søgninger.
"Man bliver lykkelig af at begå selvmord."
At ønske, man aldrig var blevet født
Der er hundreder af lignende søgninger.
Fuck alting
Mr. Roy havde en plan om at tage sit eget liv -
- en vedvarende overbevisning.
Vi må se på årsagssammenhængen. Forårsagede hun reelt hans død?
Kernen i sagen er, om man kan forårsage et selvmord.
Anklagerne må bevise, at Michelle forårsagede Conrads død.
BILLEDER, CONRAD SENDTE TIL MICHELLE
At antyde, at han havde fri vilje, som vi alle har i et vist omfang -
- og at han kunne ignorere hende, er en forsimpling af det, der skete.
Mellem spørgsmålene om, hvorfor han ikke havde gjort det endnu -
- var der andre, kærlige ord.
Michelle: Conrad, jeg elsker dig så højt.
Conrad: Jeg elsker også dig.
Selvom det er spøjst at påstå, kærlige ord kan være uforsvarlige -
- er de det i dette tilfælde.
Hun vidste, han led af socialfobi. Hun vidste, han var deprimeret.
Hun kendte hans svagheder, fordi han betroede sig til hende.
Conrad: Er det mon godt eller skidt, at du forstår mig?
Conrad: Du støtter jo mig og mine planer.
Men ikke alene det, Høje Ret. Hun kendte også sig selv.
Hun vidste, hvordan det var at være ensom.
Da juni blev til juli, blev det til: "Jeg elsker dig. Begå selvmord."
Michelle: Er dit sidste tweet om mig?
Hvordan kan man bede en om at begå selvmord, hvis man elsker personen?
Michelle: Kærlighed bevarer dig, når du er væk.
Man vil hjælpe, ikke hjælpe med at begå selvmord.
Conrad: Gid du kunne holde mig i hånden imens.
Michelle: Jeg ville græde og udtrykke kærlighed.
Det er et tragisk sammentræf. Det er en gennemført tragedie.
CONRADS SELVMORDSBREV TIL MICHELLE
Bevar styrken, når du har det svært.
Mange ting spillede ind i det her.
Livet er for svært.
Ting, der virkede enormt vigtige, blev tilbageholdt af anklagerne.
Dommer Moniz afviser begæringen om afvisning af sagen.
Forsvaret vil begynde sin bevisførelse.
Tekster: Natascha Tøsse www.sdimedia.com